Die wêreld in foto’s – 12 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Vrou koop hoender by ŉ winkel in Beijing. China het ŉ handelsooreenkoms met die VSA gesluit waarvolgens die VSA beesvleis aan China verskaf en China op sy beurt gaar pluimvee aan die VSA. (AP Foto / Mark Schiefelbein) Vroue dra “heilige” rys tydens die koninklike ploegseremonie in Bangkok in Thailand. Die jaarlikse gebeurtenis dui op die begin van die groeiseisoen vir rys in Thailand. (AP Foto / Sakchai Lalit) ŉ Besoeker kyk na ŉ multimediakunswerk by die Traces of Words-uitstalling by die museum van antropologie in Vancouver in Kanada. Die uitstalling is ŉ kombinasie van kuns en woorde deur kunstenaars vanuit Asië. (Xinhua / Liang sen) (zy) Nasim Zaidi, hoof van Indië se onafhanklike verkiesingskommissie, kom by ŉ vergadering van die land se belangrikste politieke partye aan. Die vergadering handel oor bewerings dat daar tydens onlangse plaaslike verkiesings met die elektroniese stemmasjiene gepeuter is. (AP Foto / Altaf Qadri) Filippynse troepe oefen reddingscenario’s by Fort Magsaysay in die noorde van die land. (AP Foto / Bullit Marquez)